**Kuoringan järviyhdistys ry**

**Vuosikokouspöytäkirja 2022**

**Aika:** 28.6.2022 klo 18.00 - 20.00

**Paikka:** Leila ja Juhani Kontkasten koti, Käsämäntie 24 A, Liperi

**Läsnä:** Liite 1

1. **Kokouksen avaus**

Kuoringan järviyhdistys ry:n hallituksen puheenjohtaja Jari Rouvinen avasi kokouksen ja toivotti osallistujat tervetulleiksi kokoukseen.

1. **Valitaan kokouksen puheenjohtaja, sihteeri ja kaksi pöytäkirjantarkastajaa ja tarvittaessa kaksi ääntenlaskijaa**

Hallituksen puheenjohtaja Jari Rouvinen valittiin yksimielisesti kokouksen puheenjohtajaksi, sihteeriksi valittiin Liisa Oura ja pöytäkirjan tarkastajiksi ja tarvittaessa ääntenlaskijoiksi Ari Rummukainen ja Paavo Pärnänen.

1. **Todetaan kokouksen laillisuus ja päätösvaltaisuus**

Kokouskutsut oli lähetetty jäsenille 12.6.2022. Lisäksi kokouskutsu oli ollut yhdistyksen www-sivulla kaksi viikkoa ennen kokousta ja kokouskutsu oli myös ilmestynyt Kotiseutu-Uutisissa 15.6.2022.

kokous todettiin lailliseksi ja päätösvaltaiseksi.

1. **Hyväksytään kokouksen työjärjestys**

Hyväksyttiin työjärjestys asialistan mukaisesti (liite 2).

1. **Esitetään tilinpäätös, vuosikertomus ja toiminnantarkastajan lausunto**

Varainhoitaja Leila Kontkanen esitteli tilinpäätöksen (liite 3), sihteeri Liisa Oura vuosikertomuksen (liite 4) ja toiminnantarkastaja Hannele Jokiniemi toiminnantarkastajan lausunnon (liite 5).

1. **Päätetään tilinpäätöksen vahvistamisesta ja vastuuvapauden myöntämisestä**

Yksimielisesti hyväksyttiin tilinpäätös ja myönnettiin vastuuvapaus tilikaudelta 2021 vastuuvelvollisille.

1. **Vahvistetaan toimintasuunnitelma, tulo- ja menoarvio sekä jäsenmaksujen suuruudet**

Vahvistettiin toimintasuunnitelma (liite 6) ja tulo- ja menoarvio (liite 7).

Toimintasuunnitelmaa käsiteltäessä keskusteltiin ajankohtaisista Kuoringan kuntoon vaikuttavista toimista ja esille nousivat mm. Kuoringan levähdysalueen ja uimarannan palveluiden parantaminen eli viemäröidyt WC:t ja suihkut. Toisena Kuoringan kuntoon vaikuttavana tekijänä mahdollisuudet tukea yksittäisten rantakiinteistöjen omistajien järviruokokasvillisuuden niittoa. Todettiin myös, että viime vuonna toteutettu järviruokojen niiton tulokset ovat rohkaisevat, sillä niitetyt alueet ovat nyt huomattavan vapaat järviruo’oista.

 Päätettiin pitää jäsenmaksut vuonna 2023 ennallaan: henkilöjäsen 30 euroa, yhteisöjäsen 50 euroa ja kunta 100 euroa.

1. **Päätetään hallituksen jäsenten ja toiminnantarkastajien palkkioista ja muista korvauksista**

Päätettiin yksimielisesti, että hallituksen jäsenille ei makseta kokouspalkkiota. Kulut korvataan ja toiminnantarkastajille maksetaan kohtuullisen laskun mukaan.

1. **Valitaan hallituksen puheenjohtaja ja muut jäsenet erovuoroisten tilalle sääntöjen 4 § :n mukaan**

Yksimielisesti valittiin Jari Rouvinen jatkamaan hallituksen puheenjohtajana.

Todettiin, että sääntöjen mukaan vuosittain kolmannes tai lähinnä kolmannes hallituksen jäsenistä on erovuoroisia. Erovuoroisiksi valittiin arvalla Esko Päivinen ja Liisa Oura, ja heidät valittiin uudelle toimikaudelle eli vuosiksi 2023-2025. Samalla valittiin vuonna 2024 erovuoroiset,jotka ovat Leila Kontkanen ja Harri Kallberg. Hallituksen kokoonpano on seuraava:

Jari Rouvinen, puheenjohtaja, varajäsen Jari Huikuri

Harri Kallberg

Leila Kontkanen, varajäsen Juhani Kontkanen

Hannele Mikkanen, varajäsen Jouni Pekonen

Liisa Oura, varajäsen Eero Oura

Esko Päivinen, varajäsen Tarja Riikonen

Ilkka Päivinen, varajäsen Henriikka Koivu-Kärnä

Asiantuntijaksi nimettiin Ari Rummukainen, joka tarvittaessa osallistuu hallituksen kokouksiin.

Hallitukselle annettiin valtuudet täydentää hallitusta tarpeellisella määrällä varajäseniä.

1. **Valitaan toiminnantarkastaja ja varatoiminnantarkastaja**

Yksimielisesti valittiin jatkamaan Hannele Jokiniemi varsinaiseksi ja varalle Pentti Hämäläinen.

1. **Käsitellään kokouskutsussa mainitut asiat**

Kokouskutsussa ei ollut muita asioita. Keskusteltiin Liperin kunnan järjestämästä mökkiläistapahtumasta “Liplatus”, joka on 2.7.2022 Liperin kirkkorannassa. Yhdistys osallistuu siihen, ja sovittiin esite- ja muusta materiaalista.

1. **Kokouksen päättäminen**

Puheenjohtaja kiitti Leila ja Juhani Kontkasta erinomaisista puitteista kokoukselle. Hän kiitti myös osallistujia aktiivisuudesta ja päätti kokouksen.

Jari Rouvinen Liisa Oura

puheenjohtaja sihteeri

Olemme tarkastaneet kokouksen pöytäkirjan ja todenneet sen vastaavan kokouksen kulkua.

Ari Rummukainen Paavo Pärnänen

pöytäkirjan tarkastaja pöytäkirjan tarkastaja

Liitteet 1. Osallistujaluettelo

 2. Asialista

 3. Tilinpäätös vuodelta 2021

4. Vuosikertomus vuodelta 2021

5. Toiminnantarkastuskertomus

6. Toimintasuunnitelma

7. Tulo- ja menoarvio